text: thumb|শ্রীচক্রের উপর বামপদ স্থাপন করে সিংহাসনে উপবিষ্ট শ্রী ললিতা-ত্রিপুরসুন্দরী (পার্বতী); হাতে সনাতনী প্রতীক ইক্ষুদণ্ড, পুষ্পবাণ, পাশ-অঙ্কুশ।
  thumb|দেবী ত্রিপুরাসুন্দরীর চিত্র, ঊনবিংশ শতাব্দী
  thumb|চতুর্ভুজা ললিতার রূপে পার্বতী, সঙ্গে পুত্র গণেশ ও স্কন্দ,ওড়িশা, পূর্ব ভারত। ব্রিটিশ মিউজিয়ামে রক্ষিত একাদশ শতাব্দীর ভাস্কর্য।
  ত্রিপুরসুন্দরী বা ষোড়শী বা ললিতা  হলেন সনাতন ধর্মের এক দেবী। ইনি দশমহাবিদ্যার অন্যতমা। ত্রিপুরসুন্দরী রাজরাজেশ্বরী নামেও পরিচিতা।ইনি দেবী পার্বতীর একটি স্বরূপ।
  
  ত্রিপুরসুন্দরীর ষোড়শী রূপটি ষোড়শবর্ষীয়া এক বালিকার রূপ। এই রূপ ষোড়শপ্রকার কামনার প্রতীক। ষোড়শীতন্ত্রে ত্রিপুরাসুন্দরীকে "শিবের নয়নজ্যোতি" বলে উল্লেখ করা হয়েছে। তিনি কৃষ্ণবর্ণা ও শিবোপরি উপবিষ্টা। শিব ও ষোড়শীকে শয্যা, সিংহাসন অথবা ব্রহ্মা, বিষ্ণু, রুদ্র ও ইন্দ্রের মস্তকোপরিস্থিত বেদিতে উপবিষ্ট রূপে কল্পনা করা হয়।
  
  ললিতা শ্রীবিদ্যা সংক্রান্ত অন্যতমা দেবী। ললিতা ধনুক, পঞ্চবাণ, পাশ ও অঙ্কুশধারিনী। পাশ-অঙ্কুশ বন্ধন ও মুক্তির প্রতীক, পঞ্চবাণ পঞ্চ ইন্দ্রিয়ের প্রতীক এবং ইক্ষুধনু মনের প্রতীক।
  
  ভারতীয় রাজ্য ত্রিপুরার নাম ত্রিপুরসুন্দরীর নাম থেকে ব্যুৎপত্তিলাভ করেছে। উদয়পুর শহরের অদূরে রাধাকিশোরপুর গ্রামের নিকট একটি পাহাড়চূড়ায় অবস্থিত ত্রিপুরেশ্বরী মন্দির দেবীর প্রধান মন্দির।
  
  কাশ্মীরি পণ্ডিতরা ত্রিপুরাসুন্দরীর পাঁচটি স্তবগান সংকলন করেছেন। পঞ্চস্তবী নামে পরিচিত এই স্তবগানগুলি উক্ত সম্প্রদায়ের মধ‍‍্যে আজও জনপ্রিয়।
  
  পৌরাণিক উপাখ‍্যান
  
  ব্রহ্মাণ্ড পুরাণ মতে,দেবী ললিতা ত্রিপুরসুন্দরী আদি পরাশক্তি। কামদেবের ভস্মোদ্ভুত ভণ্ডাসুর নামে অসুরকে বিণাশ করতে তাঁর
  আবির্ভাব ঘটে। একবার চিত্রকর্মা নামে রুদ্রগণের এক সেনাপতি খেলার ছলে কামদেবের ভস্ম দ্বারা এক পুত্তলিকা তৈরি করেন। চিত্রকর্মা তা মহাদেবের কাছে নিয়ে যান। মহাদেবের উদ্দেশ‍্য ছিল দুর্বোধ‍্য। পুত্তলিকাটিকে শিবের কাছে নিতেই তাতে প্রাণ সঞ্চারিত হয় ও এক বালকে পরিণত হয়। চিত্রকর্মা তখন আনন্দে আত্মহারা হয়ে যায়। সে বালকটিকে উপদেশ ও শতরুদ্রেয় মন্ত্র দান করেন এবং মহাদেবের তপস‍্যা করার পরামর্শ দেন। বালকটি মহাদেবের কঠোর তপস‍্যা করতে 
  থাকে। মহাদেব তার তপস‍্যায় তুষ্ট হয়ে বর প্রার্থনা করতে বলেন। সে তখন বর প্রার্থনা করে যে, তার প্রতিদ্বন্দীর অস্ত্রের আঘাতে সে যেন আবদ্ধ না হয় এবং সে তাঁর প্রতিদ্বন্দ্বীর অর্ধ বল হরণ করে নিজের বল বৃদ্ধি করতে পারে। মহাদেব তাঁকে বরদান করেন এবং সাথে ষাট হাজার বছর রাজত্ব করার বর দেন। মহাদেব তখন প্রস্থান করলেন। সে বিস্মিত ও শঙ্কিত হল। পরে সব ভুলে গেল। ব্রহ্মা সকল কিছুর সাক্ষী ছিলেন। তিনি হতাশ হন এবং তাকে ভণ্ড ভণ্ড বলতে লাগলেন।কারণ, সে ধর্মচ‍্যুত হয়েছিল। তার মধ‍্যে আসুরিক প্রবৃত্তি দেখা দেয়। তাই তার নাম হয় ভণ্ডাসুর। কামদেবের অবশেষ ভস্ম থেকে তার দুই ভাই বিশুক্র ও বিশঙ্গের জন্ম হয়। পড়ে থাকা ভস্ম তিনশ' অক্ষৌহিণী সেনায় পরিণত হয়। শুক্রাচার্য সবকিছু শুনে তাদের গুরুর দ্বায়িত্ব পালন করেন।তিনি দৈত‍্যপ্রকৌশলী ময়কে মহেন্দ্র পর্বতের উপর এক পুরী নির্মাণ করতে বলেন। যার নাম হয় শোণ‍্যক পুরী। শুক্রাচার্য  প্রতি ঘরে নিয়মিত যজ্ঞানুষ্ঠানের, বেদাধ‍্যয়ন ও তপস‍্যার পরামর্শ দেন।তিনি ভণ্ডাসুরকে শোণ‍্যক পুরের রাজা,বিশুক্র ও বিশঙ্গকে যুবরাজ পদে অভিষিক্ত করেন। ভণ্ডাসুরের সন্মোহিনী,কুমুদিনী,চিত্রাঙ্গী ও সুন্দরী নামে চারজন স্ত্রী ছিলেন। ভণ্ডাসুর তাদের থেকে ত্রিশজন পুত্র প্রাপ্ত হন।
  
  একবার ভণ্ডাসুর তার ভাই ও অন‍্যান‍্য রাক্ষসদের নিয়ে বায়ুরূপ নিয়ে ত্রিলোকের সকল স্বর্গের দেবতা, মর্ত‍্যের মানুষ ও পাতালের নাগেদের দেহে প্রবেশ করে তাদের দেহ থেকে বীর্য, রস সহ অন‍্যান‍্য তরল পদার্থ শোষণ করে ও তাদের রূপ হরণ করে কুরূপ, নপুংসক ও শক্তিহীন করে তোলেন। তাদের মধ‍্যে আর একে অপরের প্রতি প্রেমভাব রইল না। তারা তখন ব্রহ্মাকে নিয়ে বিষ্ণুর কাছে গেলেন। বিষ্ণু ছিলেন যোগনিদ্রায় মগ্ন। সেই সময় ভন্ড অসুর ইন্দ্রানী শচী কে বলপূর্বক হরণ করে সম্ভোগ করতে চাইলে, শচী কৈলাসে পালিয়ে আসেন, ও মা পার্বতীর কাছে আশ্রয় চান দেবী পার্বতী তাকে অভয় দেন যে তিনি থাকতে তার কেউ ক্ষতি করতে পারবে না, সহস্র সৈন্য নিয়ে ভন্ড অসুর আক্রমন করে কৈলাস,লীলা ছলে মহাদেব অন্তর্নিহিত হলেন, দেবী পার্বতী ও চিন্তাগ্রস্ত হয়ে পড়লেন, তখন সকল দেবতাগণ দেবীকে স্তুতি করলেন বললেন ' হে দেবী আপনিই দুর্গা ,কালী , চণ্ডিকা , মহামায়া, আদ্যাশক্তি হে জগতজননী রক্ষা করুন মোদের'  দেবী পার্বতী ক্রমশ তার উগ্র রূপে প্রকাশ পেলেন, দেবীর সঙ্গে অসুর সেনার ভীষণ যুদ্ধ শুরু হলো। কিন্তু ভন্ড তো শিবের কাছে বর প্রাপ্ত তাই ব্রহ্মা দেবীকে যুদ্ধ স্থগিত করার অনুরোধ জানালেন, দেবাদিদেব মহাদেব প্রকট হলেন ও ভন্ড অসুর কে কৈলাশ থেকে বিতাড়িত করলেন, নিদ্রা ভঙ্গে বিষ্ণু বিধান দিলেন একমাত্র মহাশক্তি মহামায়া পার্বতী পারেন অসুর বধ করতে, তবে তার গৃহিণী রূপ নয় তাকে তার মহাশক্তিশলী রূপ ধারণ করতে হবে, বিষ্ণুর বিধান মত সকল দেবতাগণ ও ব্রহ্মা, বিষ্ণু , শিব মর্তে গিয়ে দেবী পার্বতীর আরাধনা শুরু করলেন , মর্তের সেই স্থানটি ছিল বর্তমানের ত্রিপুরা রাজ্য যেখানে সতী রূপে দেবীর অঙ্গুলী পতিত হয়েছিল, অবশেষে দেবতাগণ এর অনুরোধে যজ্ঞের চিদাগ্নী থেকে দেবী পার্বতী, ললিতা ত্রিপুরা সুন্দরী রূপে আবির্ভূত হন, দেবীর বুদ্ধি হতে প্রকাশিতা হন দেবী মন্ত্রীনাথা শ‍্যামলা ও অহং থেকে প্রকাশিতা হন দন্ডীনাথা বারাহী , একে একে দেবী পার্বতীর দেহ থেকে তার সকল শক্তি সমভূতা দেবী তথা চণ্ডী, কালী, তারা, বগলামুখি, কালরাত্রি দেবীর বেরিয়ে আসেন, পরে ভীষণ যুদ্ধে দেবী পার্বতী , ভন্ড অসুর কে বধ করেন, যেইখানে সতী রূপে দেবীর অঙ্গুলী পতিত হয় সেইখানেই দেবী পার্বতী ,ললিতা ত্রিপুরা সুন্দরী রূপে ভন্ড অসুর বধ করেন।                                                         অন্য মতে পাওয়া যায় একবার শিব, পার্বতী কে কৃষ্ণ বর্ণা বলার কারণে দেবী তার প্রতি রুষ্ট হন ও কৈলাস ত্যাগ করে পরে তপস্যার মাধ্যমে তিনি নিজের শ্বেত গাত্রবর্ন ফিরে পান, ত্রিলোকের শ্রেষ্ঠ সুন্দরী হওয়ার জন্য দেবী পার্বতীর নাম হলো ত্রিপুরা সুন্দরী।
  
  সাহিত্যে ত্রিপুরসুন্দরী 
  হিন্দু ধর্মসাহিত্যে ত্রিপুরসুন্দরীকে পরমাসুন্দরী দেবীরূপে বর্ণনা করা হয়েছে। ললিতা সহস্রনাম ও সৌন্দর্যলহরী স্তোত্রে তার রূপবর্ণনা করা হয়েছে। হিন্দু বিশ্বাস অনুযায়ী, কামনা সৃষ্টির মাধ্যমে তিনি সৃষ্টির স্রোত অবারিত রাখেন। আদি শঙ্করাচার্য তার ত্রিপুরসুন্দরী অষ্টকম স্তোত্রে ত্রিপুরসুন্দরীকে বিশ্বজননী বলেছেন।
  ত্রিপুরাসুন্দরীর মধ্যে কালীর শক্তি ও দুর্গার সৌন্দর্য ও মহত্বের সম্মিলন লক্ষিত হয়।
  
  আরও দেখুন 
   শক্তি
   শ্রীচক্র
  
  আরও পড়ুন 
   Hindu Goddesses: Vision of the Divine Feminine in the Hindu Religious Traditions () by David Kinsley
  
  পাদটীকা
  
  তথ্যসূত্র
  
  বহিঃসংযোগ 
  
   The Lalita Cult
   shodashi mahavidya
  
  বিষয়শ্রেণী:হিন্দু দেবী
  বিষয়শ্রেণী:মহাবিদ্যা
  বিষয়শ্রেণী:ত্রিপুরায় ধর্ম
  বিষয়শ্রেণী:বাংলার লৌকিক দেবদেবী
title: ত্রিপুরসুন্দরী